13.3.2023
DA
Den Europæiske Unions Tidende
C 94/17
6) Er artikel 49 TEUF og 56 TEUF samt retssikkerhedsprincippet, princippet om effektiv retsbeskyttelse og princippet om beskyttelse af den berettigede forventning mere generelt til hinder for en national ordning som den i hovedsagen omhandlede, ifølge hvilken erhvervsdrivende, der driver bingohaller, skal betale en byrdefuld månedlig afgift i perioden med teknisk forlængelse, som ikke var fastsat i de oprindelige koncessionsdokumenter, hvis størrelse er identisk for alle kategorier af erhvervsdrivende, og som lovgiver har ændret over tid uden nogen påvist sammenhæng med egenskaberne og udviklingen af det enkelte koncessionsforhold?
(1) (2)
EUT 2014, L. 94, s. 1.
Rådets direktiv 89/665/EØF af 21.12.1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT 1989, L 395, s. 33).
Anmodning om præjudiciel afgørelse indgivet af Consiglio di Stato (Italien) den 24. november 2022 — Coral Srl mod Ministero dell’Economia e delle Finanze og Agenzia delle Dogane e dei Monopoli (Sag C-730/22) (2023/C 94/18) Processprog: italiensk Den forelæggende ret Consiglio di Stato Parter i hovedsagen Sagsøger: Coral Srl Sagsøgte: Ministero dell’Economia e delle Finanze og Agenzia delle Dogane e dei Monopoli Præjudicielt spørgsmål Er direktiv 2014/23/EU (1), såfremt det fastslås, at det finder anvendelse, og under alle omstændigheder de almindelige principper, der kan udledes af artikel 26 TEUF, 49 TEUF, 56 TEUF og 63 TEUF, som fortolket og anvendt i Domstolens praksis, og navnlig princippet om forbud mod forskelsbehandling, proportionalitetsprincippet, princippet om fri konkurrence og princippet om fri bevægelighed for tjenesteydelser og kapital, til hinder for anvendelsen af nationale bestemmelser, hvorefter den nationale lovgiver eller den offentlige myndighed i den såkaldte periode om »teknisk forlængelse« på området for koncessioner vedrørende spil, som er blevet fornyet gentagne gange gennem det seneste årti, ensidigt kan påvirke igangværende forhold ved at pålægge dels betalingen af koncessionsafgifter, som oprindeligt ikke var fastsat, og efterfølgende gentagne gange at forøge disse afgifter, der altid har været fastsat til et fast beløb for alle koncessionshavere uafhængigt af omsætningen, dels yderligere krav vedrørende koncessionshaveres virksomhed, herunder forbuddet mod overdragelse af spillehallerne, og ved at betinge deltagelsen i den fremtidige udbudsprocedure for gentildeling af koncessioner af, at de erhvervsdrivende tiltræder den nævnte forlængelse?
(1)
Europa-Parlamentets og Rådets direktiv 2014/23/EU af 26.2.2014 om tildeling af koncessionskontrakter (EUT 2014, L 94, s. 1).
Anmodning om præjudiciel afgørelse indgivet af Bundesverwaltungsgericht (Østrig) den 25. november 2022 — IJ, PO GesbR og IJ mod Agrarmarkt Austria (Sag C-731/22) (2023/C 94/19) Processprog: tysk Den forelæggende ret Bundesverwaltungsgericht Parter i hovedsagen Sagsøgere: IJ, PO GesbR og IJ